زنانیاں دی قومی تنظیم

زنانیاں دی قومی تنظیم یا ناو (NOW) ہِک امریکی نسائیتی تنظیم ہے جیڑھی 1966ء وِچ قائم تِھئی۔ ایندے پورے امریکا تے واشنگٹن ڈی سی وِچ 550 تُوں وَدھ دفاتر ہِن۔ ایندی بنیاد جون 1966ء وِچ دی سکسیسر ٹو دی پریزیڈینٹل کمیشن آن دی سٹیٹس آف وومن دے 28 ارکان تے انّھاں دے علاوہ ٻئے 21 زنانیاں نے رکّھی۔ جیڑھے بعد وِچ اکتوبر 1966ء وِچ ایندی بانی بݨین، سو کل مِل تے 49 بانی ارکان ہَن۔ ایندے بانی اِیں حوالے نال کافی متفق ہَن کہ حکومت زنانیاں نال برتے ون٘ڄݨ والے امتیاز دے خلاف قانون کوں لاگو کائنی کر رہی ہے۔ ایندے مقاصد واشنگٹن وِچ ایندی بنیاد رکھیندے ویلے طے کِیتے ڳئے ہَن، جنّھاں وِچ واضح طور تے اِیں ضرورت تے زور ݙِتا ڳیا کہ اوہ ویلھا آ ڳیا ہے جݙاں موجودہ حالات دے تحت زنانیاں کوں امریکی تے انسان ہووݨ دے طور تے برابر مواقع فراہم کرݨ تے آزادی انتخاب تُوں روکݨ دے قوانین دے خلاف ٹھوس اقدامات چاتے ون٘ڄݨ۔ جیڑھے نہ صرف زنانیاں دے تحفظات کوں وی اپݨے ایجنڈے وِچ شامل کِیتا تے ایندے تحریر کردہ ہِک بیان وِچ مقاصد دا تعین کِیتا ڳیا کہ امریکی معاشرے وِچ زنانیاں کوں مرکزی دھارے وِچ گِھن آوݨ کِیتے عملی جدوجہد کِیتی ویسی۔ ایندے میدان ایہ ہوسن:

 اسقاط حمل تے افزائش نسل کِیتے صحت دی فراہمی۔
 زنانیاں دے خلاف تشدد۔
 نسل پرستی دا خاتمہ۔
 ہم جنس پرست زنانیاں دے حقوق۔
 معاشی انصاف۔

تنظیم دا فیصلہ ہئی کہ اِنّھاں تبدیلیاں کوں عملی صورت ݙیوݨ کِیتے محنت نال عوام کوں ہموار کرݨ کِیتے ریلیاں، مارچ تے کانفرنساں منعقد کِیتیاں ویسن۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:واشنگٹن ڈی سی وِچ زنانیاں
ونکی:زنانیت دی ݙوجھی لہر
ونکی:آزاد خیال زنانیت